Zundert

Zundert is e dörp en 'n gemeinte in de Nederlandse provincie Noord-Braobant, tege de grens mèt de Belzje provincie Antwerpe aon, ten zuie vaan Breda. De gemeinte had op 1 januari 2006 20.772 inwoeners en besleit 'n oppervlak vaan 119,84 km2 (daovaan 0,24 km2 water). Neve de hoofplaots Zundert heet de gemeinte ouch nog de kerne Achtmaal, Klein-Zundert, Rijsbergen en Wernhout.

In Zundert ligk 'n abdij vaan de Trappiste. Bezeenswierdeghede zien de protestantse kèrk oet 1806, de kathelieke Sint-Truikèrk oet 1927 (in neo-romaonse stiel) en 't neoclassicistisch raodhoes oet 1830. Op de plaots vaan 't geboortehoes vaan Vincent en Theo van Gogh steit 'n statu vaan die twie. In 't dörp vint jaorleks e groet blomecorso plaots.

In 1997 woort de gemeinte Rijsbergen aon Zundert touwgevoog.

Gebore in Zundert
 Janus Braspenninckx, fietserenner
 Vincent van Gogh, sjèlder
 Jelle Nijdam, fietserenner

Categorie:Dörper in Naord-Braobent
Categorie:Gemeintes in Naord-Braobent